Wɔde ma dwom kyerɛfo; Nehilot* so. Dawid dwom.5 O Yehowa, yɛ aso ma me;+Tie m’apinisi.2 Tie me sufrɛ,O me Hene ne me Nyankopɔn, efisɛ wo na mebɔ wo mpae.3 O Yehowa, anɔpa wobɛte me nne;+Mede m’ahiasɛm bɛto w’anim+ anɔpa biara na matwɛn wo.4 Woyɛ Onyankopɔn a w’ani nnye bɔne ho;+Ɔbɔnefo biara rentumi ne wo ntena.+5 Obiara a ɔyɛ ahantan rennyina w’anim;Wotan amumɔyɛfo nyinaa;+6 Wobɛsɛe nkontompofo.+Yehowa kyi wɔn a wɔpɛ awudisɛm ne nnaadaa.*+7 Me de, wo dɔ a enni huammɔ+ nti mɛba wo fi;+Obu kɛse a mewɔ ma wo nti, mɛkotow de m’ani akyerɛ w’asɔrefi kronkron* no.+8 O Yehowa, m’atamfo nti, fa wo trenee kyerɛ me kwan;Ma wo kwan so nna hɔ mma me.+9 Nokware biara nni wɔn anom;Bɔne nkutoo na ɛwɔ wɔn mu.Wɔn menewa yɛ ɔdamoa a ɛso abue;Wɔde wɔn tɛkrɛma dɛfɛdɛfɛ nkurɔfo.*+10 Nanso Onyankopɔn bebu wɔn fɔ;Wɔn ankasa pɔw bɔne na ebeyi wɔn ahwe fam.+Wɔn mmarato bebrebe nti pam wɔn,Efisɛ wɔatew atua atia wo.11 Wɔn a wɔde wo yɛ guankɔbea no de, wɔn nyinaa bedi ahurusi;+Wɔbɛbɔ ose daa.Wobɛbɔ wɔn ho ban ahyia,Na wɔn a wɔdɔ wo din bedi wo mu ahurusi.12 O Yehowa, wubehyira obiara a ɔyɛ adetrenee;W’ani begye ne ho na woabɔ ne ho ban sɛ ɔkyɛm+ kɛse.
twi_Latn